recursal/SuperWikiNEXT-32B huggingface dataset:
**lm\_sensors** (**Linux-monitoring sensors**) utilitate programa bat da, eta Linux sistema eragileetan ibiltzen da. Bere funtzio nagusia, tresnak eman eta driver-en tenperatura, tentsioa eta haizegailua kontrolatzea da.
CPU-a edota plaka nagusiaren tenperatura eta haizegailuen rpm-ak monitorizatzen ditu.

Erabilpena
----------

### Instalazioa

Repositorio nagusitik sentsore paketea instalatuko dugu.

```
# pacman -S lm_sensors
```

### Lm\_sensors konfiguratzen

Usa **sensors-detect** para detectar y generar una lista de los modulos del Kernel

```
# sensors-detect
```

Honek konfigurazioa sortu eta **/etc/conf.d/lm\_sensors** direktorioan gorde egingo du. Baieztatu YES erantzun duzula egiten dizkizun galderetan. Script-a bukatzen duenean, frogen erantzunak azalduko dira.

```
Now follows a summary of the probes I have just done.
Just press ENTER to continue:
Driver `it87':
  * ISA bus, address 0x290
     Chip `ITE IT8718F Super IO Sensors' (confidence: 9)
Driver `coretemp':
  * Chip `Intel Core family thermal sensor' (confidence: 9)
```

Ikus, gainera
-------------

* Linux
* Utilitate programa

Kanpo estekak
-------------

* **(Ingelesez)** Lm Sensors-en webgunea
* **(Gaztelaniaz)** Informazio iturria

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6663016

 |

* Wd Datuak: Q6663016
*Ez nahasi talde simetrikoarekin.*
Tetraedro bat, errotazioren bidez, 12 modutan koka daiteke.
**Simetria-taldea** eragiketen edo transformazio geometrikoen talde bat da, ezaugarri geometriko edo fisiko jakin bat aldatzen ez duten transformazioen taldea, hain zuzen ere. Kontzeptua garrantzitsua da bai Geometrian bai Mekanika lagrangearrean, bai eta Eremu-teoria kuantikoan ere.

Simetria-taldea Geometrian
--------------------------

Artikulu nagusia: «Isometria-talde»
Geometrian, planoko puntuen multzo bat transformazio batekiko **aldaezina** dela esaten da, transformazio horren bidez multzo berbera lortzen denean. Esate baterako, triangelu aldeberdin bat 120°, 240° edo 360° biratuz, triangelu berbera lortzen da.

Puntuak hasierako posizio berberean uzten dituen transformaziori *identitate-transformazio* deritzo. Aurreko adibidean, 360°-ko bira da.

Hortaz, **simetria-taldea** da irudi lau bat aldatzen ez duten planoko transformazioen multzoa, eta gutxienez *identitate-transformazioa* hartzen du barnean. Adibidez, triangelu isoszelearen kasuan, bi baino ez dira triangelua aldatu gabe uzten duten transformazioak: *Id* identitate-transformazioa eta oinarriaren garaiarekiko *s* simetria. Beraz, triangelu isoszelearen simetria-taldea {*Id*,*s*} da.

Simetria-taldea beste arlotan
-----------------------------

Intsulina-kristalak
Mekanika kuantikoan eta Eremu-teoria kuantikoan, simetria-taldeak Lorentz-en transformazioen edo gauge transformazioen multzo bat da, sistema fisiko baten eboluzioa definitzen duen lagrangearra aldatu gabe uzten dutenena, hain zuzen ere.

Kristalografian, simetria-taldeak erabiltzen dituzte kristal batek dituen simetriak aztertzeko.

Ikus, gainera
-------------

* Simetria
* Simetria molekularra
* Biraketa-ardatza
* Simetria-ardatza

Kanpo estekak
-------------

* **(Ingelesez)** Weisstein, Eric W.: "Symmetry Group" MathWorld-en.
* **(Ingelesez)** Weisstein, Eric W.: "Tetrahedral Group" MathWorld-en.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q902019
* Commonscat Multimedia: Symmetry

---

 |

* Wd Datuak: Q902019
* Commonscat Multimedia: Symmetry
**Seinen** (japonieraz: 青年?)
, literalki «gizon gaztea», 18 urtetik gorako gizonezko ikusleria batera zuzendutako manga eta animeko kategoria da. Anime mota hau sofistikatuagoa izateko joera dauka, shōnen kategoriarekin alderatuz. Lantzen diren gaien artean sexua, bortizkeria eta politikarekin harremana duten aferak aurki genitzake.

Noizean behin *shōnen*arekin nahasten da, *seinen*ek estilo artistikoei dagokionez aniztasun handiagoa duen arren, abangoardismoa baita pornografia ere erakusten duten bilbe helduagoak biltzen, esplizituegiak diren agerraldiak alde batera utzita. Argumentuan hanpadura handiagoa aurki daiteke eta horren ondorioz egintza zuzenari emandako garrantzi gutxiagoa. Pertsonaiak eta haien elkarrekintzak sarritan *shōnen*en baino garatuagoak izaten ohi dira.

Orokorrean, *seinen* animea errealitatearekin daukan harremana sendoagoa izatera jotzen ohi du, egiazkotasunezko sentipena emendatzen duten erantsitako xehetasun ugariekin, baita fantasiazko elementuekin ere, zein logikazko errealitatea adierazi nahi baitute. Jakina nabarmendu beharko litzateke estilo-ildo hauek generoaren orokortzeak direla, eta horietako ezaugarrietatik bat ere ez duen saila *seinen* gisa izan daiteke sailkatuta ere bai, benetan baldin bada hori zuzenduta dagoen ikusleentzako.

Seinen identifikatzeko erabil daitekeen elementu bat ikusle gazteei bideratutako edukietan aurki ditzakegun kanjien gainean kokatutako furiganaren gabezia litzateke. Furiganarik ez balego ikusleek kanjiak ulertzeko eta irakurtzeko gai izango liratekeela esan nahiko luke, helduek duten gaitasun gisa.

Emakumezkoentzat zuzendutako baliokidea josei izendatutako generoa litzateke.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q237338

 |

* Wd Datuak: Q237338
**Serge Lutens**, (Lille, Frantzia, 1942ko martxoaren 14-), moda munduko sortzaile eta artista ezaguna da. Aipagarriak dira bere sorkuntzak ile apaingintza, lurringintza, argazkigintza eta zinemagintza arloetan.

Biografia
---------

Palais-Royaleko saltokiak, non **Serge Lutens** sortzaileak bere lurrinak erakusten dituen.
14 urterekin ile apaintzaile gisa hasi zen lanean. 20 urte zituela, *Vogue* aldizkariaren arreta piztu zuen zenbait modelori egindako argazkien ausardia eta dotoreziagatik. 1967. urtean, Christian Dior markak bereganatu zuen arte-sortzaile gisa. Bertan 12 urtez aritu zen lanean. 1968. eta 1970. urteetan Marrakech (bertan bizi da 1974. urteaz geroztik) eta Japoniara egindako bidaiek bere estiloa nabarmen eragin zuten. Berak sorturikoak dira *Ambre Sultan*, *Chergui*, *Cuir Mauresque*, *Musc Koublaï Khän*, *Tubéreuse Criminelle*, *RahätLoukoum*, *Chêne*, *DaimBlond*, *Bornéo 1834* eta *Cèdre* lurrinak. 1979. urtean *Shiseido* kosmetika markak kontratatu zuen. 1992. urtean Parisko Palais-Royal eremuan *Shiseido* etxeak zabaldu zuen dendan saltzen dira bere lurrin esklusiboak.

Erreferentziak
--------------

1. ↑  **(Gaztelaniaz)** Serge Lutensi egindako elkarrizketa, Osmoz webgunean.
2. ↑  **(Gaztelaniaz)** XLSemanal aldizkarian elkarrizketa[*Betiko hautsitako esteka*]

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1610726
* Commonscat Multimedia: Serge Lutens

---

* **Identifikadoreak**
* WorldCat
* VIAF: 116136018
* ISNI: 0000 0001 1480 3988
* BNF: 12541671j (data)
* GND: 12005129X
* LCCN: nr97015794
* NDL: 00470749
* SNAC: w6vx1957
* SUDOC: 034688390
* ULAN: 500343588
* BIBSYS: 15012075
* RKD: 307210

 |

* Wd Datuak: Q1610726
* Commonscat Multimedia: Serge Lutens
**Sergei Olegovitx Bida**, errusieraz Сергей Олегович Бида, (Mosku, Errusia, 1993ko otsailaren 13a), *Ezpata-taldeka* kategorian aritzen den eskrimalari errusiarra da.

2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen *Ezpata-taldeka* kategorian, ROCeko taldearekin, Japoniako taldearen (urrezko domina) atzetik eta Hego Koreako taldearen (brontzezko domina) aurretik sailkatu zen ROC taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.

Tokion, honako hauek osatzen zuten taldea: Sergei Bida, Sergei Khodos, Pavel Sukhov eta Nikita Glazkovek.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia | 02 !2. lekua, zilarrezko domina | Gizonezkoa, *Ezpata-taldeka* kategoria.
  |
|

Erreferentziak
--------------

1. ↑  «Sergei Bida» *olympedia.org* **(Ingelesez)**
2. ↑   Euskaltzaindia. (PDF) *156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera).* .
3. ↑  "Sergei Bida" *olympics.com* **(Gaztelaniaz)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20537613

 |

* Wd Datuak: Q20537613
**Semyon Zinovievich Alapin**, (Simon Alapin), (errusieraz: Семён Зиновьевич Алапин, 1856–1923), xake-jokalaria, xake-irekiera analista eta xake-puzzle diseinatzailea izan zen. San Petersburgon jaioa (beste iturri batzuen arabera, Vilniusen), errusiarra zen eta bere garaiko Errusiako jokalari indartsuenetako bat. Bere izena daraman defentsaren eta irekieraren asmatzailea da. 1911n Municheko Nazioarteko Txapelketa irabazi zuen, eta horixe izan zen bere lorpen nagusia.

Attakinsky eta Defarov izeneko irudimenezko bi jokalariren arteko partida batzuk argitaratu zituen, beren fantasien fruitu hutsa. Partiden hasierako fasean bere ideien originaltasuna izan zuen ezaugarri.
Bere jokoaren ezaugarri nagusia ideien originaltasuna izan zen, eta horrek batzuetan kalte egin zion garaipenak lortzeko orduan. Irudimenezko bi xakelariek (Attakinsky eta Defendárov) jokatutako partidak zituzten artikuluak argitaratu zituen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q371391
* Commonscat Multimedia: Semyon Alapin

---

* **Identifikadoreak**
* WorldCat
* VIAF: 15796853
* ISNI: 0000 0004 4886 2312
* GND: 12757218X

 |

* Wd Datuak: Q371391
* Commonscat Multimedia: Semyon Alapin
**Siachen glaziarra** (hindiz: सियाचिन ग्लेशियर; urduz: سیاچن گلیشیر‎) Karakorum mendilerroko glaziar handi bat da, 35°11′55″N 77°12′05″E﻿ / ﻿35.19861°N 77.20139°E﻿ / 35.19861; 77.20139 koordenadetan dagoena. Glaziarra luzea da. Gaur egun 76 kilometrotan zehar hedatzen da eta, bere adarrekin batera, 700 kilometro karratu baino gehiagoko hedadura du. Polo inguruetako eskualdeetatik kanpo dagoen bigarren glaziarrik handiena da (lehendabizikoa Fedtxenko glaziarra da).

Indiak eta Pakistanek bere jabetza aldarrikatzen dute Siachen eskualdean. Biek soldaduak mantentzen dituzte 6.000 metroko altueratik gora. Indiak 1984tik aurrera eskualdearen gehiengoa kontrolatzen du. Pakistanek, berriz, Saltoro mendilerroa kontrolatzen du.

Erreferentziak
--------------

1. ↑   Lyon, Peter. *Conflict Between India and Pakistan: An Encyclopedia.*  ABC-CLIO, 2009 ISBN 9781576077122..
2. ↑   **(Ingelesez)** Andrew, North.  (2014-4-12). *Siachen dispute: India and Pakistan’s glacial fight.* .
3. ↑   Gokhale, Nitin A.  (2015). *Beyond NJ 9842: The SIACHEN Saga.*  Bloomsbury Publishing, 364 or. ISBN 9789384052263..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q333946
* Commonscat Multimedia: Siachen Glacier

---

* **Identifikadoreak**
* WorldCat
* VIAF: 243178422
* GND: 4496914-4
* LCCN: sh92003727
* **Hiztegiak eta entziklopediak**
* Britannica: url
* **Lekuak**
* OSM: 3797223

 |

* Wd Datuak: Q333946
* Commonscat Multimedia: Siachen Glacier
**Segurtasun politika** definitzea, informazioa maneiatzeko errespetatu behar diren arauen aitorpena egitea da, hau da, informazioaren kudeaketa aurrera eraman ahal izateko arauak zehaztea (Informazioaren erabilpen zuzena eta onargarria definituz).

Honek arauak eta prozedurak idaztea eta kudeatzea dakar. Beraiek inplementatzea eta bete eraztea. **Erabiltzaile guztiei informatu** behar zaie informazioa babesteko derrigorrezkoak diren eskakizunetaz, eta beraien ezarpenaren adostasuna sinatu behar dute. Babes hau lortzeko beharrezkoak diren bideak argi eta garbi zehaztuta egon behar dutelarik. Erakundeko enplegatu ororen onespena izanez gero, politika eraginkorragoa izango da; ezinbestekoa da ere erakundea kudeatzen dutenen babesa izatea.

Politikak, ahal bezain **esplizitua** izan behar du, anbiguotasuna ekiditeko; betetzen ez denean zigortu daitekeena. Errealista eta inplementagarria, segurtasun tresnekin indartu daitekeena.

Segurtasun politika definitua izateak eta gai estrategikotzat hartzeak, besteak beste honako **onurak** ekar ditzake erakunde-enpresari:

-Segurtasunaren tratamendu eraginkorragoa bideratzea

-Gertakariei aurre egiteko gaitasuna handitzea

-Erasoen balizko kalteen zenbaketa egin ahal izatea

-Segurtasunaren garrantziaren kontzientzia zabaltzea

-Erakundearen irudia hobetzea

-Segurtasun auditoria zehatzagoak eta sinesgarriagoak lortzea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2167404
* **Identifikadoreak**
* NKC: ph118836
* **Hiztegiak eta entziklopediak**
* HDS: 008679

 |

* Wd Datuak: Q2167404
**Porkkala** (suedieraz: *Porkala*; errusieraz: Порккала, translit.: *Porkkala*) Finlandiako golkoko penintsula da, Kirkkonummi udalerrian dagoena.

Geografia
---------

Penintsula Finlandiako hegoaldean dago, Helsinkitik hogeita hamar bat kilometrora eta Finlandiako golkoaren atarian.

XX. mendearen lehen erdian balio estrategiko handia izan zuen, bertan zegoen kostaldeko artilleriak Finlandiako golkoaren erdia baino gehiago estal baitzezakeen. Beraz, Porkkala eta Estoniako kostalderik hurbilena kontrolatuta (36 kilometrora soilik), golkorako sarbidea eta, bereziki, San Petersburgo eta Itsaso Baltikoaren arteko loturak blokeatu ahal izango lirateke.

Historia
--------

Bigarren Mundu Gerraren amaieran, Sobietar Batasunak Porkkalan itsas base bat mantentzeko eskubidea erdietsi zuen, 1944an Jarraipenaren Gerrari amaiera eman zion Moskuko armistizioan ezarritakoaren arabera. 1947ko Parisko Itunean berriro errepikatu ziren armistizioaren klausulen arabera, eremua sobietarrei lagako zitzaien 50 urtez, baina 1955eko irailaren 19an, armistizioa gertatu eta hamaika urtera hain zuzen ere, alde biko akordio bat sinatu zuten. Akordio horrek penintsula 1956ko urtarrilaren 26tik aurrera finlandiarren kontrolpean jarri zuen. Hori hainbat arrazoirengatik izan zen posible, hala nola, kostaldeko artilleriaren zaharkitzapenagatik, Finlandia NATOn sartu ez zenagatik eta Nikita Khrustxovek politika berriagatik.

Sobietar garaian ez zen lurraldeko administrazio zibilik ezarri, eta Porkkalako komando militarraren esku utzi zen. Aldi horretan, Helsinki-Turku lineako tren finlandiarrek inguruan ibiltzeko baimena izan zuten, baina leihoak blokeatuta eta babestuta zituzten, eta horrek eragotzi egiten zuen argazkiak ateratzea.

Erreferentziak
--------------

1. ↑   **(Ingelesez)** «Sixty years ago: Parliament within range of Soviet guns» *hs.fi* 2013-12-15.
2. ↑   **(Ingelesez)** «The iron curtain comes down, and "the world's longest railway tunnel" is created» *hs.fi*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1474150
* Commonscat Multimedia: Porkkala

---

* **Identifikadoreak**
* WorldCat
* VIAF: 245685131
* GND: 4116053-8
* **Lekuak**
* OSM: 11480333

 |

* Wd Datuak: Q1474150
* Commonscat Multimedia: Porkkala
**Potter konderria** (ingelesez: *Potter County*) Texasko konderri bat da, Ameriketako Estatu Batuetan. Hiriburua Amarillo da. 2010eko zentsuaren arabera 121.073 biztanle zituen, Potter kilometro koadroko azaleran.

Geografia
---------

Potter konderriak 2.387,94 kilometro koadro ditu. Horietatik 35,28 ura dira. Beste 2.352,67 lurra dira. Biztanleria dentsitatea 50,7 da.

Demografia
----------

2010eko zentsoan bizi ziren 121.073 pertsonetatik 102.014 txuriak edo hispanoak dira. Horietatik *hispano edo latino* kategorian 42.692 dira. 11.823 beltzak edo afroamerikarrak. 602 amerikar natiboak ziren eta 43 Hawaii edo Pazifikoko irletako natiboak. 4.675 asiarrak ziren. *Bestelako arraza bat* kategorian 155 biztanle daude. Bukatzeko euren burua arraza bat baino gehiagotan 1.761 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q113293
* Commonscat Multimedia: Potter County, Texas

---

* **Identifikadoreak**
* WorldCat
* VIAF: 159445772
* LCCN: n80082448
* NARA: 10046959
* **Lekuak**
* OSM: 1809534
* TGN: 2002056

 |

* Wd Datuak: Q113293
* Commonscat Multimedia: Potter County, Texas
**Pottawatomie konderria** (ingelesez: *Pottawatomie County*) Kansasko konderri bat da, Ameriketako Estatu Batuetan. Hiriburua Westmoreland da. 2010eko zentsuaren arabera 21.604 biztanle zituen, Pottawatomie kilometro koadroko azaleran.

Geografia
---------

Pottawatomie konderriak 2.232,34 kilometro koadro ditu. Horietatik 54,1 ura dira. Beste 2.178,24 lurra dira. Biztanleria dentsitatea 9,68 da.

Demografia
----------

2010eko zentsoan bizi ziren 21.604 pertsonetatik 20.647 txuriak edo hispanoak dira. Horietatik *hispano edo latino* kategorian 957 dira. 214 beltzak edo afroamerikarrak. 130 amerikar natiboak ziren eta 11 Hawaii edo Pazifikoko irletako natiboak. 143 asiarrak ziren. *Bestelako arraza bat* kategorian 17 biztanle daude. Bukatzeko euren burua arraza bat baino gehiagotan 442 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q376947
* Commonscat Multimedia: Pottawatomie County, Kansas

---

* **Identifikadoreak**
* WorldCat
* VIAF: 129022793
* LCCN: n82020671
* **Lekuak**
* OSM: 1070381
* TGN: 2000734

 |

* Wd Datuak: Q376947
* Commonscat Multimedia: Pottawatomie County, Kansas
***Pottokoren usainak*** Pello Añorga idazle oiartzuarrak idatzitako liburua da. Liburuaren ilustratzailea Jokin Mitxelena da. 1985ean argitaratu zen liburua Elkarlanean argitaletxearen bidez.

Argumentua
----------

Pottoko potokoa da, eta baserrian bizi da mendi artean. Baina haur guztiak bezala, Pottokok eskolara joan beharko du kontatzen ikastera, eta berak ez du nahi, eskolako maixtrak belauniko jartzera behartu eta ostikoz jotzen duelako. Baina Pottokok bere lagunen eta baserriko animalien laguntza izango du.

Pertsonai nagusiak
------------------

Pottoko, pertsonai nagusia, baserritarra.

Errape, Xordo, Xurdo, Arrio eta Beltxa behiak

Maistra belarrimotza

Maisu belarrihandi

Erreferentziak
--------------

1. ↑    *literaturaren zubitegia - Pello Añorga.*  (Noiz kontsultatua: 2017-10-20).

Kanpo estekak
-------------

* Pello Añorga idazlearen web orrialdea
* 

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q61362616

 |

* Wd Datuak: Q61362616
**Pottawattamie konderria** (ingelesez: *Pottawattamie County*) Iowako konderri bat da, Ameriketako Estatu Batuetan. Hiriburua Council Bluffs da. 2010eko zentsuaren arabera 93.158 biztanle zituen, Pottawattamie kilometro koadroko azaleran.

Geografia
---------

Pottawattamie konderriak 2.484,14 kilometro koadro ditu. Horietatik 22,93 ura dira. Beste 2.461,21 lurra dira. Biztanleria dentsitatea 37,5 da.

Demografia
----------

2010eko zentsoan bizi ziren 93.158 pertsonetatik 89.760 txuriak edo hispanoak dira. Horietatik *hispano edo latino* kategorian 6.151 dira. 1.216 beltzak edo afroamerikarrak. 334 amerikar natiboak ziren eta 25 Hawaii edo Pazifikoko irletako natiboak. 549 asiarrak ziren. *Bestelako arraza bat* kategorian 36 biztanle daude. Bukatzeko euren burua arraza bat baino gehiagotan 1.238 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q487677
* Commonscat Multimedia: Pottawattamie County, Iowa

---

* **Identifikadoreak**
* WorldCat
* VIAF: 158298709
* LCCN: n82088522
* NARA: 10039053
* **Lekuak**
* OSM: 1425420
* TGN: 2000638

 |

* Wd Datuak: Q487677
* Commonscat Multimedia: Pottawattamie County, Iowa
**Policarpo "Poli" Díaz Arévalo**, ezizenez *El Potro de Vallecas*, (1967ko azaroaren 21a, Vallecas, Madril) espainiar boxeolari profesional ohi bat da.

Vallecas auzoan jaio eta haurra zela bi urtez Euskal Herrian ere bizitu zen, Galdakaon hain zuzen ere. Zazpi urte zituela gurasoekin batera Madrilera itzuli zen.

1986ko uztailaren 5ean debutatu eta bost urtez borrokarik galdu gabe egon zen, horrek eta bere karisma eta borroka egiteko modu kementsua nahiz izaera eta bere bizitzaren inguruko gorabeheren albisteen ondorioz Espainiako boxeolari ospetsuenetakoa eta ziur aski mediatikoena bilakatu zuten.

Zazpi aldiz Espainiako pisu arineko txapelduna, eta zortzi aldiz Europakoa. 1990eko hamarkadaren hasiera bere ibilbidearen gailurrera iritsi zen. 1991ko uztailaren 27an, Pernell Whitaker estatubatuar boxeolari ospetsuaren aurka Munduko Pisu Arineko Txapelketarengatik borrokatu zen, baina estatubatuarrak irabazi zion, hura Poliren ibilbide profesionaleko lehenbiziko porrota izan zen.

1992an Mickey Rourke aktore eta boxeolariarekin borrokatzera ere iritsi zen.

Hortik aurrera, Poliren ibilbidea gainbeheran joan zen, maiz boxeotik kanpoko albisteen ondorioz albistegietan agertuz, bai drogen kontsumoa nahiz bizitzan izandako gorabehera ezberdinengatik.

*Torrente, el brazo tonto de la ley* (1998) filmean agerpen umoretsu labur bat burutu zuen.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3571385
* **Identifikadoreak**
* WorldCat
* VIAF: 304295039
* ISNI: 0000 0004 1002 9034
* BNE: XX5298143
* LCCN: n2013049792

 |

* Wd Datuak: Q3571385
**Priszilianismoa** Iberiar Penintsulan (Erromatar Hispanian) IV. mendean Priszilianok garaturiko kristau dotrina izan zen. Memphiseko *Marcus* egipzioarraren dotrina Gnostiko-Manikeotan zegoen oinarritua. Eliza Ortodoxoak heresiatzat hartu zuen, Toledoko I. kontzilioan, 400. urtean eztabaidatua izan zen eta Bragako kontzilioan kondenatua izan zen, 563an.

Elizari bere aberastasunak kendu eta pobreengana hurbiltzeko deia egin zien. Esklabotza kondenatzen zuen eta emakumeari garrantzi handia ematen zion, euren parte-hartzea modu aktibo batean aldarrikatuz. Latinez idatzitako testuak idatzi zituen lehenengo emakumea izan zen Egeria moja priszilianista izan zen, 381. urtean, Galizia aldean.

Priszilianismoak alkoholik ez hartzea eta zelibatoa gomendatzen zuen aszetismoaren beste atal bat bezala, baina ez zuen debekatzen apaiz edo monjak ezkontzea. Euren liturgian dantzak erabili zituzten eta Henocen Liburua bezalako liburu apokrifo debekatuak erabiltzen zituzten.

Bere aurkarien arabera Priszilianok Hirutasun Santua ukatzen zuen eta kontzepzio unitarioa hobesten zuen. Aingeruak eta gizakien arimak Jaungoikoaren esentzia berekoak zirela esaten zuen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q639356

 |

* Wd Datuak: Q639356
Maputxeak eta gautxoak, pontxoa jantzita, Txilen, XIX. mendean.
Argentinako pontxoa.
**Pontxoa** (kitxuatik: *punchu*, "pontxo"; edo mapudungunetik: *pontro*, "burusi") Hego Amerikako janzki tipikoa da. Diseinu sinpleko berokia da, lauki luzearen formako oihal astun eta sendo zati batean datzana, erdialdean buruarentzako zulo bat egina duena. Oihala gorputzean libre erortzen uzten da, muturrak besoak erraz mugitu ahal izateko moduan jarrita.

Jatorria Andeetan du, eta eskualdeko amerindiarren ohiko janzkeraren zati da. Kreoleek ere hartu dute. Bere sinpletasunagatik, jantzi militarretara ere gehitu da gaur egun, material iragazgaitzez eginda.

Argentinan, guarda lotuko diseinuko pontxoak ere erabiltzen dira, ezinbestekoak diseinu eta kultura tradizionalari dagokionez. Hauek, panpa edo maputxe eta inka guardekin egiten dira, azken hauek, Belen hirian irudikatuak, Catamarcako probintzian.

Probintzia bakoitzak pontxo eredu berezi bat du, adibidez: gorriz tindatutako pontxoa, Martín Miguel de Güemesen heriotzagatik dolu ikurtzat ertzetan lerro beltzak dituena, *Saltako pontxoa* izenaz da ezaguna; pontxo marroia, berriz, Jujuyko probintziako gautxoen pontxo bereizgarria da.

Kolonbian, Paisa eskualdeko eta Boyakako klima epeleko eskualdeetako janzkera tipikoaren zati da, bai eta Cundinamarcako ipar-ekialdeko eskualdeetakoa ere. Haren erabileraren jatorria, Tenzako Harana izeneko eskualde kundiboyakatarrari lotua dago.

Perun, pontxoa, txuiloa bezala, mendizerrako biztanleen artean ohiko erabilerako janzkia da. Cuzcokoa kolore alaiengatik nabarmentzen da; eta iparraldeko kostaldeko txalana, dotoretasunagatik. Gainera, janzki hau, herrialdeko eskualde bakoitzeko pertsonaia sinbolikoen janzki tipikoa da, hala nola Ayacuchoko morotxukoa eta Arequipako montoneroa.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q468794
* Commonscat Multimedia: Ponchos

---

* **Identifikadoreak**
* NKC: ph966574
* AAT: 300046187
* **Hiztegiak eta entziklopediak**
* Britannica: url

 |

* Wd Datuak: Q468794
* Commonscat Multimedia: Ponchos
*Artikulu hau objektu kartografikoari buruzkoa da; beste esanahietarako, ikus «Plano (argipena)».*
Hiri bateko plano baten zatia, non salgai dauden zenbait eraikuntza markatu diren. Eskalan egindako planoa.
Londereseko metroko plano bat. Plano batzuetan, distantzien proportzioa zaintzea baino garrantzitsuagoa da bideak argi erakustea. Eskalarik gabe egindako planoa.
Metroko plano baten zatia. Eskalarik gabe egindako planoa.
**Plano** hitza erabiltzen da kartografian eskalan egindako mapa bat izendatzeko, gehienetan kaleak eta eraikuntzak erakusten dituen mapa.
Planoak, lurralde baten hedadura txikien irudikapen geografikoak dira. Plano arkitektonikoetan irudikatzen diren espazioak baino espazio handiagoak irudikatzen dira. Adibidez, hiri-planoa hiri baten irudikapena da.

Planoa mapatik bereizten da; planoa egiteko ez da beharrezkoa proiekzio bat egitea (plano batean gainazal kurbatu bat irudikatzeko erabiltzen den prozedura matematikoa). Plano baten kasuan, irudikatu beharreko azaleraren kurbadura, bere hedadura urriagatik, oso txikia edo hautemanezina da, eta, ondorioz, proiekzioa ez da beharrezkoa, lurralde zabalagoak irudikatzeko egokia izango litzatekeena.

Giza lanak eta leku jakin batzuk behatzeko aukera ematen du, baina marrazkilariaren interpretazioaren arabera egina dago.

Planoen eskalak, gehienetan mapen eskalak baino handiagoak izan ohi dira, baina batzuetan planoak ez daude eskalan. Esate baterako, metroko plano gehienetan eskalarik ez da egoten, distantziak proportzio egokian erakustea baino, garrantzitsuagotzat jotzen dutelako geltoki bakoitzak eskaintzen dituen aukerak eta lineak ondo bereiztea.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q831939
* Commonscat Multimedia: Cadastral maps

---

* **Identifikadoreak**
* GND: 4029927-2
* NKC: ph121516
* NARA: 10658037
* AAT: 300028125

 |

* Wd Datuak: Q831939
* Commonscat Multimedia: Cadastral maps
**Loren Berto Alfonso Domínguez**,  (Kuba, 1995eko uztailaren 28a), *Erdiastuna* kategorian aritzen den boxeolaria da, Kuban sortu eta Azerbaijanekin lehiatzen duena.

2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Imam Khataiev errusiarrarekin partekatua) *Erdiastuna* kategorian, Azerbaijanen izenean; Tokion, Arlen López kubatarraren (urrezko domina) eta Benjamin Whittaker britainiarraren (zilarrezko domina) atzetik sailkatu zen.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia | 03 !3. postua, brontzezko domina | Gizonezkoa, *Erdiastuna* kategoria.
  |
|

Erreferentziak
--------------

1. ↑  «Loren Alfonso» *olympedia.org* **(Ingelesez)**
2. ↑  "Loren Alfonso TheSports.org. **(Ingelesez)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q64964890

 |

* Wd Datuak: Q64964890
**Plantagenet etxea** edo **Plantagenet leinua** 1154 eta 1485 bitartean Ingalaterrako Erresuman erregetzan egon zen leinua izan zen. Plantagenet leinuko azkenari erregetza uztera behartu zutenean, koroa ordu arte bigarren mailakoak ziren bi dinastien eskuetara iragan zen: hasiera batean Lancaster etxea eta ondoren York etxea. Azkenik 1485ean Rikardo III.a Ingalaterrakoaren heriotzarekin Plantagenet leinuari amaiera eman eta Tudor etxearen erregetzari hasiera eman zitzaion.

Plantagenet dinastiaren jatorria Anjouko konderrian dago. 1127an Godofredo V.a Anjoukoa zena Henrike I.a Ingalaterrakoaren alaba zen Matilde Ingalaterrakoarekin ezkondu eta bien semea zen Henrike II.a Ingalaterrakoa Ingalaterrako Erresumako errege bilakatu zen, honela Plantagenet dinastiari hasiera emanaz. Plantagenet etxeko errege ezagunena Rikardo *Lehoibihotz* izan zen, Henrike II.aren hirugarre semea hain zuzen ere.

* Plantagenet leinuaren armarria 1199 eta 1340 bitartean.Plantagenet leinuaren armarria 1199 eta 1340 bitartean.
* Plantagenet leinuaren armarria 1340 eta 1485 bitartean.Plantagenet leinuaren armarria 1340 eta 1485 bitartean.

Erreferentziak
--------------

1. ↑  EIMA: *Eskola-liburuetako onomastikaren, gertaera historikoen eta artelanen izenak. Zerrendak*

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q106151
* Commonscat Multimedia: House of Plantagenet

---

* **Identifikadoreak**
* WorldCat
* VIAF: 305067328
* GND: 118792490
* LCCN: sh86000268
* NKC: jx20061030014
* **Hiztegiak eta entziklopediak**
* Britannica: url

 |

* Wd Datuak: Q106151
* Commonscat Multimedia: House of Plantagenet
**Plano inklinatua** ulertzeko bideoa.

---

Bideo hau Jakindun elkarteak egin du. Gehiago dituzu eskuragarri euren gunean. Bideoak dituzten artikulu guztiak ikus ditzakezu **hemen**.
**Plano inklinatua** makina sinple klasikoetako bat da eta, izenak dion bezala, plano inklinatu bat bere bi muturrak garaiera ezberdinetan dituen gainazal lau bat da, aldapa bat adibidez. Objektu bat plano inklinatutik igotzen bada, zuzenean bi garaieren artean igo ordez, egin beharreko indarra murrizten da, baina objektuak orduan distantzia gehiago egin behar du. Plano inklinatu baten abantaila mekanikoa aldaparen luzera zati igo behar den garaiera da. Hau ere planoa eta horizontalaren angeluaren sinuarekin adieraz daiteke.

Gakoa:  
N = Indar normala planoarekiko perpendikularra  
m = Objetuaren Masa  
g = grabitatearen azelerazioa  
θ (theta) = Planoaren horizontalarekiko angelua  
*f* = Plano inklinatuaren marruskadura indarra

Fisika
------

Dakigun bezala objektuaren pisua bertikala eta beheranzkoa den magnitude bektoriala izanda, bi osagaietan banatu dezakegu: *F1* eta *F2*, plano inklinatuarekiko paraleloa eta elkarzuta hurrenez hurren:

{\displaystyle F\_{1}=Gsin\alpha \,}  

{\displaystyle F\_{2}=Gcos\alpha \,}

Normalean, plano inklinatuaren gainazalean, marruskadura indarra egongo da *Fr* (euskaraz batzuetan ere *Fm*), indar hau honakoa delarik:

{\displaystyle F\_{r}=\mu F\_{2}=\mu Gcos\alpha \,} / non μ marruskadura koefizientea den.

Irudia aztertuz, objektua mugitzeko egin behar dugun (*F*) indarra honako hau dela ikus dezakegu:

{\displaystyle F=F\_{1}+F\_{r}=Gsin\alpha +\mu Gcos\alpha =G[sin\alpha +\mu cos\alpha ]\,}

Plano inklinatua ez bagenu erabiliko, bi garaieren artean zuzenean igoko bagenu, egin beharko genukeen indarra grabitatearen eraginez objektuak duen pisua izango zen, hau da:

{\displaystyle G=P=mg\,}

 Ariketak
---------

* Plano inklinatua
* **Plano inklinatuaren** alfa angeluak lantzeko ariketa.
* **Plano inklinatuaren** ezaugarriak lantzeko ariketa.

Ikus gainera
------------

* Planoaren ekuazioak

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q161462
* Commonscat Multimedia: Inclined planes

---

* **Identifikadoreak**
* BNF: 133360841 (data)
* GND: 4399805-7
* LCCN: sh85064751
* NARA: 10664117
* **Hiztegiak eta entziklopediak**
* Britannica: url

 |

* Wd Datuak: Q161462
* Commonscat Multimedia: Inclined planes
**Llanquihue aintzira** ("urperatutako tokia", mapudungunez) Txileko Los Lagos eskualdeko aintzira bat da. 860 kilometro koadroko hedadura denez, Txileko bigarren lakurik handiena da, General Carrera aintziraren ondoren. Haren sakonera ez da zehatz ezagutzen, baina sokazko zenbait zundak 350 metro baino sakonagoa dela adierazi dute. 70 metroko altueran dago.

Llanquihueren ibai-adarrak oso laburrak dira. Ekialdeko ertzetik Osorno sumendiaren (2660 m) magaletik datozen ibaiak iristen dira; hegoaldetikoak, gehienbat Calbuco sumendiaren (2003 m) magaletik datoz. Azken haietatik, Pescado ibaia garrantzitsuena da, La Poza eta Punta de los Ingleses artean amaitzen dena.

Haren ertzean garapen turistiko handiko hiriak daude: Puerto Varas, Frutillar, Puerto Octay eta Llanquihue, lakuari izena ematen diona, baita Las Cascadas eta Ensenada bezalako bainuetxeak ere.

Aintzira haren jatorri mitologikoa Licarayéngo Elezaharrean kontatzen da.

Ikus, gainera
-------------

* Llanquihueren kolonizazioa
* Llanquihueko probintzia

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q826464
* Commonscat Multimedia: Lake Llanquihue

---

* **Identifikadoreak**
* WorldCat
* VIAF: 238151533
* **Hiztegiak eta entziklopediak**
* Britannica: url
* **Lekuak**
* OSM: 3719012

 |

* Wd Datuak: Q826464
* Commonscat Multimedia: Lake Llanquihue
**Pili Aguado** (Tolosa, 1981) ilustratzailea da. Arte Ederretan lizentziaduna da, eta teknika grafikoetan espezializatuta dago.

Hainbat euskarritan lan egiten du; hala, horma-irudiak nahiz ehunetarako, afixetarako eta publizitate-kanpainetarako lanak egin izan ditu, eta ilustrazio editorialean ere aritu izan da.

Argitalpenei dagokienez, hainbat aldizkari eta fanzinetan parte hartu du. Liburuei dagokienez, 2018an, Harriet Tubmanen bizitzari buruzko argitalpen batean parte hartu zuen; María Isabel Sánchezek idatzi zuen liburua, eta Aguadok, berriz, ilustrazioak egin zituen. 2019an, berriz, Aintzane Usandizagaren *Kabitu ezina* (Elkar) ipuin-bildumako ilustrazioak egin zituen.

Hainbat erakusketa egin ditu, besteak beste, Txilen, Mexikon, Tolosan, Gasteizen, Hondarribian eta Irunen. Hala, 2020an, Gasteizko Ataria aretoan "Somos bosque/Basoa gara" erakusketa jarri zuen.

Erreferentziak
--------------

1. ↑   **(Gaztelaniaz)** «PUBLICATIONS» *piliaguado* (Noiz kontsultatua: 2020-06-02).
2. ↑    Sarasola, Ainhoa. «Eguneroko urdail uzkurdurak» *Berria* (Noiz kontsultatua: 2020-06-02).
3. ↑   **(Gaztelaniaz)** «EXHIBITIONS» *piliaguado* (Noiz kontsultatua: 2020-06-02).
4. ↑   **(Gaztelaniaz)** Hoy, Gasteiz.  (2020-01-21). «La artista Pili Aguado invita a redescubrir la naturaleza en Ataria» *Gasteiz Hoy* (Noiz kontsultatua: 2020-06-02).

Kanpo estekak
-------------

* Pili Aguadoren webgune pertsonala
* Pili Aguado Instagramen
* Pili Aguado Euskadi Irratiko *Arratsean* saioan

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q95999559

 |

* Wd Datuak: Q95999559
Gerezizko likorea Alcalá la Realen, Espainia.
**Likorea** alkoholdun edari gozo bat da, sarri, fruitu, belar edo espezien zaporea izaten duena, eta, batzuetan, krema zaporea. Historikoki, landare medizinaletatik datoz, orohar, fraideek prestatutakoak, Benediktinoak bezala. Likoreak, Italian eginak izan ziren XIII. mendetik.

Likoreren batzuk, zur, fruitu edo lore batzuen infusio bidez prestatzen dira, ur edo alkoholetan, eta azukrea gehituz. Beste batzuk, agente usaitsuen destilaketa bidez egiten dira. Likorea eta alkoholdun edariaren arteko bereiztea, ez da sinplea, batez ere, gaur egun, zapore gozoa duten alkoholdun edari asko baitago. Edonola ere, zaporedun alkoholdun edariak ez dira infusio bidez prestatzen. Alkoholean duten edukia, ez da bere bereizgarrietako bat. Likore gehienek, alkoholdun edariek baino alkohol gradu gutxiago dituzte, baina, likoreren batzuk, 55 gradura ere iris daitezke, absentaren kasuan bezala.

Likoreak, eurak bakarrik, azkenburukoaren aurretik edo honen ondoren edan daitezke, edo koktel edo sukaldean erabil daitezke.

Likore motak
------------

* Laranja likoreak: *Cointreau, Grand Marnier gorria, Grand Marnier oria, Curacao, ....*
* Belar likoreak: Benediktine, Chartreuse oria, Charteuse berdea, Pippermint, Galliano.....
* Kafe likoreak: *Tia María, Kalhúa, Rosoli....*
* Whiski likoreak: *Drambuie, Logan Ora, Sauthern Confort...*
* Anisatutako likoreak: *Patxarana, Ouzoa, Sambuca.....*
* Fruta likoreak: *Amaretto, Apricot Brandy, Chery Brandy, Cassis, Malibu, Fray Angelico, Marrasquino,* Sagar likorea, *.....*
* Krema likoreak: *Bailey’s, Mozart, Capucine, Gressy, Crema catalana Melody, Sheridan’ s.....*

Bibliografia
------------

* **(Gaztelaniaz)** Garcia Oritz. Garcia Ortiz. Gil Maula. Francisco Pedro Pablo Mario. (2012). *OPERACIONES BÁSICAS Y SERVICOS EN BAR Y CAFETERÍA.* Paraninfo, ISBN 9788428327534..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q178780
* Commonscat Multimedia: Liqueurs

---

* **Identifikadoreak**
* BNF: 119322533 (data)
* GND: 4035722-3
* LCCN: sh85077347
* NDL: 01039903
* NKC: ph115148
* **Hiztegiak eta entziklopediak**
* GEA: 7981
* Britannica: url

 |

* Wd Datuak: Q178780
* Commonscat Multimedia: Liqueurs
***Programazio lengoaia esoterikoa*** (batzuetan **esolang** laburtuta) programazio lengoaia bat da konputazio lengoaien diseinuen limiteak probatzeko, kontzeptu froga izateko, software artea izateko, beste lengoaia bati hacking interfaze bezala jokatzeko (programazio funtzional edo programazio prozedural lengoaiak) edo txiste bezala izateko.

Lengoaia esoterikoen erabilera, beste programazio lengoaiekin ezberdintzen da. Normalean lengoaia esoteriko garatzaileek ez dute lengoaia programatzen programazio lengoaia nagusi bezala izateko. Erabilera oso helburu arraroa da mundu honetan, sintaxia oso sinplea delako eta erabiltzen diren alfabetoak oso mugatuak direlako.

Lengoaia adibideak
------------------

* Brainfuck
* Whitespace
* Shakespeare
* Piet
* LOLCODE
* Chef
* Ook!

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q610140
* Commonscat Multimedia: Esoteric programming languages

---

 |

* Wd Datuak: Q610140
* Commonscat Multimedia: Esoteric programming languages
**Likidazio-balioa** aktibo baten berezko prezioa izango da, merkatu irekian honakoaren salmenta espero denean. Aktiboaren likidazio balioa merkatuko prezio orokorra baino baxuagoa izaten da. Beste era batera, Funtseko partaidetza bakoitzak egun jakin batean duen preziotzat definitzen du.

  

Balio hau, normalean merkatu-balioa baino baxuagoa izaten da. Dirutan ez bezala, zenbait aktibo ez-korronte, aktibo higiezinak edo erabilitako makineria esaterako, askotan hainbat hilabete behar izaten dute salmentetan berezko merkatu-balorea berreskuratzeko, eta oro har, salmenta bati birsalmenta bat egokitzen bazaio oraindik eta balio baxuagoa geldituko zaio.

Likidazio balioa gehienetan behartutako likidazioa izango da, hau da, saltzailea behartuta ikusten da bere aktiboak saltzera eta onartzen du salgaien salmenta-prezioa baxuagoa izango dela merkatuan izan dezakeen berezko balioa baino.

Likidazio balioa erabiliz, aktibo baten berezko prezioa kalkulatzeko, honako **formula** erabiliko dugu:

{\displaystyle Likidazio-balioa={FP \over AP}}

***FP:** Funts Propioa*

***AP:** Aurrez dauden partaidetzak*

Erreferentziak
--------------

1. ↑   **(Gaztelaniaz)** «Valor de liquidación» *www.enciclopediafinanciera.com* (Noiz kontsultatua: 2018-09-25).
2. ↑    «Maiz egiten diren galderak - Laboral Kutxa» *www.laboralkutxa.com* (Noiz kontsultatua: 2018-09-25).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6557499

 |

* Wd Datuak: Q6557499
**Lijankijärvi** aintzira Finlandiako Enontekiö udalerrian dagoen aintzira bat da. Pöyrisjärvi eta Tarvantovaara eremu basatien artean dago, Leppäjärvi herrixkaren ondoan. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, borrokalariak, istingor arruntak, kuliska pikartak, mendebal-txori mokomeheak, laponiako berdantzak, elur-berdantzak, elur-hontzak, eper zuriak, txirri lepokodunak, zapelatz galtzadunak, larre-buztanikarak, mendi-txontak, negu-txirtak, papourdinak, txirritxo handiak, txoka gorriztak, urre txirri arruntak, ahate gorriztak, ahatebeltzak, beltxarga oihulariak, zerra txikiak eta antzara hankagorriztak, hankahoriak, muturzuriak eta nanoak.

Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira .

Palojärvi eta Näkkäläjärvi aintzirak iparraldean **Lijankijärvi** aintziraren bizilagun nagusiak dira. Inguruko muinoen gailurretatik erortzen den urak betetzen du aintzira; bestalde, ateratzeko orduan, ura Palojoki ibairen bidez, Könkämäenora isurtzen da, azkenik, Botniako Golkoraino iristeko.

Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da aintzira eta bertako uharte txikia zuhaizti txiki bilakatzen da lurzoru izoztuaren gainean.

Erreferentziak
--------------

1. ↑  Pöyrisjärven erämaa[*Betiko hautsitako esteka*]

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12262305

 |

* Wd Datuak: Q12262305


| Enontekiöko aintzira garrantzitsuenak |
| --- |
| Saana mendixkako ikuspegi urtsuakSaana mendixkako ikuspegi urtsuakMalla Erreserba Naturaleko Kilpisjärvi aintziraMalla Erreserba Naturaleko Kilpisjärvi aintziraAilakkajärvi • Guoskatjávri • Iso Salankijärvi • Iso Leveä • Kalaton • Kalatonjärvi • Kaura**Kelottijärvi** • Ketojärvi • **Kilpisjärvi** • Kivijarvi • Lijankijärvi • Marsujärvi • Marttajärvi • MelajärviMuotkajärvi • Näkkäläjärvi • **Ounasjärvi** • Palojärvi • Pasmajärvi • Peerajärvi • PeltojärviPeriläjärvi • Pitsusjärvi • **Pöyrisjärvi** • Riimmajávri • Salttijärvi • Seitavuopio • SomasjärviSotkajärvi • Termisjärvi • Tuolpajärvi • Tuorkottajärvi • Vuomajärvet • Vuontisjärvi • Ylimmäinen |
Artikulazio sinobiala
**Likido sinobial** edo **sinobia** isurkari gardena eta likatsua da, artikulazioak lubrifikatzen dituena. Zuringoaren itxura du. Bere funtzio labaingarriari esker kartilago eta artikulazioen arteko marruskadura nabarmen murrizten da.

Bere osaketari dagokionez, proteina eta zelula gutxi batzuk ditu, eta azido hialuroniko ugari.

Mintz sinobialak sortzen du. Kopuru txikitan egon ohi da artikulazioetan, baina traumatismoen ondorioz edo hanturazko gaitzen ondorioz (artritis erreumatoidearen ondorioz, esaterako) kopuru handitan egon daiteke, artikulazioko isuria eta min handia agertuz.

Artrozentesia likido sinobialaren ateratzeari deritzo. Bi arrazoiengatik egin ohi dute sendagileek: mina arintzeko, artikulazioko isuria dagoenean, eta bere azterketa klinikoa egiteko, gaitz baten diagnostikoan asko laguntzen duena. Artrozentesia xiringa esteril baten bidez burutzen da.

Likido sinobialaren azterketa bere ezaugarri biokimikoak, mikrobiologikoak, immunologikoak eta zitologikoak kontuan hartu behar ditu. Ohikoa da ere kristalen bilaketa, hezueriaren diagnostikoa errazten duena.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q25581
* Commonscat Multimedia: Synovial fluid

---

* **Identifikadoreak**
* GND: 4156451-0
* LCCN: sh85131648
* NDL: 00576163
* **Hiztegiak eta entziklopediak**
* Britannica: url
* **Medikuntzako identifikadoreak**
* MeSH: D013582
* TA: A03.0.00.031
* FMA: 12277

 |

* Wd Datuak: Q25581
* Commonscat Multimedia: Synovial fluid
**Portoko katedrala** edo **Andre Mariaren jasokundearen katedrala** (portugesez: *Sé do porto*) Portugalgo Porto hirian kokatzen den katedrala da. Hiriko eraikin zaharrenetakoa da eta Portugalgo monumentu erromaniko garrantzitsuena.

Arkitektura
-----------

Bi dorre ditu aurrealdean, bakoitza kupula batez hornitua. Dekorazioa nahiko heterogeneoa da, arrosa leiho erromanikoa eta atari barrokoa baititu. Barnealdea erromanikoa da baina kalostra gotikoa.

Historia
--------

V eta VI mendeetan sueboen erlijio erdigunea Porton zegoela uste da. 1110 urtean Hugo apezpikuaren aginduz katedralaren eraikuntza abiatu zen eta XIII mendean bukatu zuten. 1333an João Gordoren kapera gotikoa gehitu zitzaion eta XV mendean klaustroa. 1387an bertan ezkondu ziren Joanes I.a Portugalgoa eta Filipa Lancasterkoa, Portugal eta Ingalaterraren betiko harremanaren sorrera hemen dago.

XVIII mendean hainbat osagai barroko gehitu zitzaizkion, aipagarriena Nicolau Nasoni arkitektu italiarrak egindako loggia dotorea.

Iruditegia
----------

* Aurrealdea.Aurrealdea.
* Logia.Logia.
* Klaustroa.Klaustroa.
* Barnealdea.Barnealdea.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1441255
* Commonscat Multimedia: Sé do Porto

---

* **Identifikadoreak**
* WorldCat
* VIAF: 125649471
* GND: 4506854-9
* **Ondare historikoa**
* IGESPAR: 70397
* SIPA: 1086

 |

* Wd Datuak: Q1441255
* Commonscat Multimedia: Sé do Porto
**Prospektiba** etorkizuna aztertzen duen zientzia da, etorkizuna ulertzeko eta etorkizunean eragin ahal izateko. Ekonomia Lankidetza eta Garapenerako Antolakundearen arabera, **prospektiba** epe luzera zientzia, teknologia, ekonomia eta gizartearen etorkizunari buruzko aurresanak egiteko metodo eta prozedura sistematikoen multzoa da, helburutzat onura ekonomiko eta sozial handienak eragingo dituzten teknologiak identifikatzea duena[erreferentzia behar]. Prospektiba epe luzera zuzenduta egon arren, etorkizunean aldaketak ekar dezaketeen joerei adi egon behar du, gaurko joerak etorkizunerako aldaketaren haziak izan daitezkelako.

Bestalde, prospektiba diziplina bat eta etorkizuna aurreikustera zuzenduta dagoen dauden metodologia multzoa da. Prospektibak hainbat metodologia erabiltzen du, normalean etorkizunean eman daitezken eszenategiak eraikitzeko.

Beste kultura eta herrialde batzuetan izen ezberdinak erabiltzen dira normalean. Horrela, mundu anglosaxoniarrean normalean erabiltzen den hitza **Futures Studies** da. Eta prospektiba bezala itzultzen den guztia ez du prospektibak berez duen izaera normatiboa. Duela gutxi kontzeptu berria sortu da: **foresight**. Azken boladan, **Foresight** terminoa asko eta arrakastaz erabili izan da Erresuma Batuan eta Europar Batasunean, baina izan ere, ez dakar funtzesko aldaketarik **prospektiba** edo **future studies** terminoek duten esanahiarekin.

Prospektiba tailerrak
---------------------

Enpresa munduan, garapen sozial eta komunitarioan, politikan... gero eta gehiago erabiltzen dira prospektiba tailerrak. Teknika honen bidez, gizartean edo erakunde jakin baten bilakaeran eragina duten partaideak biltzen dira, eta etorkizunari buruz duten iritziaren gainean eztabaidatzen dute.

Ohikoena partaideak taldeka jarri eta galdera biri erantzunak bilatzea izaten da: nola ikusi nahiko genuke X (gure herria, enpresa, taldea, elkartea...) 10-20-Y urte barru? Nola ez genuke ikusi nahi? Galdera horiei erantzunak bilatuz, partaideek argi ikusten dute zertan datozen bat, zer den lortu nahi dena eta zer eragotzi nahi dena. Ondoren, prospekzio horretan bat datozela jakinda (xehetasunak gora-behera) errazagoa izango zaie egin beharreko bidea zehaztea.

Teknika partehartzaile hau askotan erabiltzen da, taldekideen artean konfiantza handitzea eta proiektu beraren partaide bihurtzea bideratzen duelakoan.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q188867
* Commonscat Multimedia: Futurology

---

* **Identifikadoreak**
* NKC: ph117193
* **Hiztegiak eta entziklopediak**
* Britannica: url

 |

* Wd Datuak: Q188867
* Commonscat Multimedia: Futurology